กหดหกดหกดหกด
ประกาศธนาคารแห่งประเทศไทย
เรื่อง
การดำรงเงินกองทุนเป็นอัตราส่วนกับสินทรัพย์และ
ภาระผูกพันของบริษัทเงินทุน
(ฉบับที่ ๖) พ.ศ. ๒๕๔๑
---------------
 อาศัยอำนาจตามความในมาตรา
๔ และมาตรา ๒๙ แห่งพระราชบัญญัติ
การประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒
ซึ่งแก้ไขเพิ่มเติม
โดยพระราชบัญญัติการประกอบธุรกิจเงินทุน ธุรกิจกหลักทรัพย์
และธุรกิจเครดิตฟองซิเอร์ (ฉบับที่ 
๓) พ.ศ. ๒๕๓๕ ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการ
กระทรวงการคลัง ดังต่อไปนี้

 ข้อ
๑ ให้ยกเลิกความในข้อ ๒ และข้อ ๓
ของประกาศธนาคารแห่งประเทศไทย 
เรื่อง
การดำรงเงินกองทุนเป็นอัตราส่วนกับสินทรัพย์และภาระผูกพันของบริษัทเงินทุน
ลงวันที่ ๒๔ 
ธันวาคม ๒๕๓๖ ซึ่งแก้ไขเพิ่มเติมโดยประกาศธนาคารแห่งประเทศไทย เรื่อง
การดำรงเงินกองทุน
เป็นอัตราส่วนกับสินทรัพย์และภาระผูกพันของบริษัทเงินทุน (ฉบับที่ ๒) พ.ศ.
๒๕๓๗ และ (ฉบับที่ 
๓) พ.ศ. ๒๕๓๙ และให้ใช้ความต่อไปนี้แทน
 "ข้อ
๒ เงินกองทุนของบริษัทเงินทุน
ได้แก่
 (๑)
ทุนชำระแล้ว ซึ่งรวมทั้งส่วนล้ำมูลค่าหุ้นที่บริษัทเงินทุนได้รับ และเงินที่
บริษัทเงินทุนได้รับจากการออกใบสำคัญแสดงสิทธิที่จะซื้อหุ้นของบริษัทเงินทุนนั้น
 (๒)
ทุนสำรองตามกฎหมาย
 (๓)
เงินสำรองที่ได้จัดสรรจากกำไรสุทธิเมื่อสิ้นงวดการบัญชีตามมติที่ประชุม
ใหญ่ผู้ถือหุ้น หรือตามข้อบังคับของบริษัทเงินทุน
แต่ไม่รวมเงินสำรองสำหรับการลดค่าของ
สินทรัพย์ และเงินสำรองเพื่อการชำระหนี้
 (๔)
กำไรสุทธิคงเหลือจากการจัดสรร
 (๕)
เงินสำรองจากมูลค่าส่วนที่เพิ่มขึ้นจากการตีราคาที่ดินและอาคาร ตาม
หลักเกณฑ์ วิธีการ และเงื่อนไขที่ธนาคารแห่งประเทศไทยกำหนด
 เงินสำรองสำหรับสินทรัพย์จัดชั้นปกติ
ซึ่งต้องกันไว้ตามนัยในประกาศธนาคาร
แห่งประเทศไทย เรื่อง สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคา
หรือเรียกคืนไม่ได้ ลงวันที่ ๓๐ มิถุนายน ๒๕๔๑ หรือที่จะแก้ไขเพิ่มเติมภายหลัง
โดยบริษัทเงินทุน
ต้องกันสำรองสำหรับสินทรัพย์จัดชั้นสงสัยจะสูญ สินทรัพย์จัดชั้นสงสัย
สินทรัพย์จัดชั้นต่ำกว่า
มาตรฐาน
และสินทรัพย์จัดชั้นกล่าวถึงเป็นพิเศษได้ครบถ้วนเต็มจำนวนตามอัตราส่วนที่ต้องกัน
สำรองสำหรับสินทรัพย์จัดชั้นปกติเข้าเป็นกองทุนได้ไม่เกินร้อยละ ๑.๒๕
ของยอดสินทรัพย์เสี่ยง
 (๖)
เงินที่บริษัทเงินทุนได้รับจากการออกตราสารตามประเภท จำนวนเงิน
หลักเกณฑ์ วิธีการ และเงื่อนไขที่ธนาคารแห่งประเทศไทยกำหนด
 เงินกองทุนส่วนที่ระบุใน
(๑) (๒) (๓) และ (๔) ให้หักผลขาดทุนที่เกิดขึ้นใน
ทุกงวดการบัญชีออกก่อน และให้หักค่าแห่งกู๊ดวิลล์ตามหลักเกณฑ์ วิธีการ
และเงื่อนไขที่ธนาคาร
แห่งประเทศไทยกำหนด
 เงินกองทุนที่ระบุใน
(๑) (๒) (๓) (๔) (๕) และ (๖) ให้หักเงินตามตราสารใน (๖) 
ของบริษัทเงินทุนและธนาคารพาณิชย์อื่นที่บริษัทเงินทุนนั้นถือไว้
และสินทรัพย์อื่นใด ทั้งนี้ ตาม
หลักเกณฑ์ วิธีการ และเงื่อนไขที่ธนาคารแห่งประเทศไทยกำหนด
 เงินกองทุนที่ระบุใน
(๑) ถึง (๔) ยกเว้นเงินที่ได้รับจากการออกหุ้นบุริมสิทธิชนิด
สะสมเงินปันผล ให้รวมเรียกว่า เงินกองทุนชั้นที่ ๑ ส่วนเงินกองทุนที่ระบุใน
(๕) ถึง (๖) และเงินที่ได้
รับจากการออกหุ้นบุริมสิทธิชนิดสะสมเงินปันผล ให้รวมเรียกว่าเงินกองทุนชั้นที่
๒ ทั้งนี้ เงินกองทุน
ชั้นที่ ๒ ต้องมีจำนวนสูงสุดไม่เกินเงินกองทุนชั้นที่ ๑
และการออกหุ้นบุริมสิทธิ ชนิดสะสมเงินปันผล 
จะต้องเป็นไปตามหลักเกณฑ์ วิธีการ และเงื่อนไขที่ธนาคารแห่งประเทศไทยกำหนด

 ข้อ
๓
ให้บริษัทเงินทุนดำรงเงินกองทุนเมื่อสิ้นวันหนึ่ง ๆ เป็นอัตราส่วนกับ
สินทรัพย์และภาระผูกพันไม่ต่ำกว่าร้อยละ ๘ โดยมีเงื่อนไขว่าเงินกองทุนชั้นที่
๑ ต้องเป็นอัตราส่วน
ไม่ต่ำกว่าร้อยละ ๔ ของสินทรัพย์และภาระผูกพันดังกล่าว"

 ข้อ
๒
ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไป

 ประกาศ
ณ วันที่ ๒๔ สิงหาคม พ.ศ. ๒๕๔๑
 
หม่อนราชวงศ์จัตุมงคล โสณกุล
 ผู้ว่าการ
  ธนาคารแห่งประเทศไทย

[รก. ๒๕๔๑/พ๗๓ง/๒๖/๒๕ สิงหาคม ๒๕๔๑]

 พรพิมล/พิมพ์/แก้ไข
 ๔
ก.ค ๒๕๔๕
 A+B